Farg‘onada er-xotin Tico’da kanalga tushib ketib, halok bo‘ldi

2019-yil 12-yanvar kuni Farg‘ona viloyati Bog‘dod tumanida yashagan Yu.X. boshqaruvidagi Tico rusumli avtomashinani Uchko‘prik tumani Begobod qishlog‘i hududidan oqib o‘tuvchi “Katta Farg‘ona” kanali bo‘yida haydab ketayotib, boshqaruvni eplay olmay shu kanalga tushib ketgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda.

Natijada Yu.X. va uning yo‘lovchisi, birga yashagan turmush o‘rtog‘i M.E.lar avtomashina ichida qolib, cho‘kib vafot etganlar. Holat yuzasidan surishtiruv ishlari olib borilmoqda.